kardosdrur/scandi-wiki huggingface dataset:
Holger Jacobæus

Holger Jacobæus (født 6. juli 1650 i Aarhus, død 18. juni 1701) var en dansk læge. Han var bror til Matthias Jacobæus.

Hans forældre var biskop Jacob Matthisen og Anna Bartholin (en datter af Caspar Bartholin). Efter faderens død kom han 1661 til København med sin moder, deponerede 1666 fra Vor Frue Skole og studerede teologi og medicin. I 1671 begav han sig på en rejse til Holland og studerede lægevidenskab, navnlig i Leiden. På grund af krigsuroligheder vendte han hjem 1672 og lagde sig navnlig efter anatomi under Stenos vejledning. I 1674 gav han sig atter på rejse og opholdt sig i Holland, i Paris, men navnlig i Italien, hvor han i længere tid boede hos sin tidligere lærer Steno i Firenze og fremdeles særlig dyrkede anatomien. Over Tyskland drog han 1677 tilbage til Danmark, men rejste det følgende år igen ud, til England og Holland, hvor han 1679 i Leiden erholdt den medicinske doktorgrad; samme år kom han hjem.

Allerede 1674 var han bleven udnævnt til professor i historie og geografi ved universitetet, men begyndte først sin akademiske virksomhed efter sin sidste rejses afslutning. I 1681 beskikkedes han til secundus anatomicus på universitetet med senium i det medicinske fakultet og holdt nu også medicinske forelæsninger, navnlig fra 1686 som vikar for Willum Worm. Til universitetsrektor valgtes han 1691 og atter 1695; han beklædte derefter værdigheden 2 år i træk. I 1691 blev han tillige assessor i Højesteret, 1698 rykkede han op til et ordinariat i det medicinske fakultet og blev samtidig justitsråd. I 1701 døde han af en hidsig feber. I 1681 havde han ægtet sit søskendebarn Anne Margrethe Bartholin, datter af professor Thomas Bartholin; efter hendes død 1698 ægtede han det følgende år justitssekretær Thomas Bartholins enke, Anne Tistorph.

I sine yngre dage viste Jacobæus som Stenos discipel livlig interesse for anatomien og navnlig for dyreanatomien, men som professor udfoldede han ingen betydeligere virksomhed, hverken i anatomisk eller i anden retning. Historisk bekendt har han kun gjort sig ved sin efter kongelig befaling udgivne, store illustrerede katalog over det kongelige kunstkammer (Museum regium, 1696), hvilket pragtværk tilsendtes mange fremmede fyrster og derfor indbragte forfatteren talrige store foræringer. Hans børns huslærer Jochum Halling skal i øvrigt have haft en væsentlig andel i katalogens udarbejdelse. En vis opsigt i udlandet vakte Jacobæus også ved sit Programma funebre i anledning af Ole Borchs død; den skarphed, hvormed han i veneration for sin kære, afdøde lærer angreb dennes modstander, den celebre Conring, fremkaldte heftige gensvar fra forskellige tyske lærde.

Kilder 
 

Læger fra Danmark
Rektorer ved Københavns Universitet
Danskere i 1600-tallet
Personer fra Aarhus
Matthias Jacobæus

Matthias Jacobæus (født 1. maj 1637 i Aarhus, død 25. januar 1688) var en dansk læge. Han var bror til Holger Jacobæus.

Hans forældre var biskop Jacob Matthisen og Anna Bartholin (en datter af Caspar Bartholin). I 1656 kom Jacobæus til universitetet, hvor han optogs i sin privatpræceptor Rasmus Vindings hus; snart fik han lyst til at rejse udenlands, og dagen til afrejsen var allerede bestemt, så afbrød svenskekrigen hans planer, og først efter at have deltaget i Københavns forsvar kunne han 1660 drage til Leiden. Med nogle måneders afbrydelse 1662, da omsorgen for hans moder, der var bleven enke, kaldte ham hjem, tilbragte han 4 år i udlandet og besøgte både England, Frankrig og Nederlandene, væsentlig optagen af at studere lægevidenskaben, hvori han erhvervede doktorgraden. I 1664 kaldtes han hjem ved udnævnelse til professor i historie og geografi ved universitetet og tog igen bolig hos sin gamle præceptor. Samtidig begyndte han at praktisere som læge; 1668 blev han professor i græsk, men først senere opnåede han en medicinsk lærestol. Jacobæus led under et svageligt helbred og synes at have været en stille lærd uden synderlig produktivitet; måske har han haft nogen betydning som docent, hvis man kan slutte noget af et universitetsprograms antydninger.

Kilder 

 

Læger fra Danmark
Professorer fra Københavns Universitet
Danskere i 1600-tallet
Personer fra Aarhus
Artikler fra 1. udgave af Dansk biografisk leksikon
Sicario (film fra 2015)

Sicario er en amerikansk film fra 2015. Filmen er instrueret af Denis Villeneuve, og Emily Blunt, Benicio del Toro og Josh Brolin ses i hovedrollerne. Filmen handler om bekæmpelse af narkokriminalitet i grænselandet mellem Mexico og USA.

Medvirkende 
Emily Blunt som Kate Macer
Benicio del Toro som Alejandro Gillick
Josh Brolin som Matt Graver

Referencer

Eksterne henvisninger 
 
 

Amerikanske film fra 2015
Actionfilm fra USA
Thrillerfilm fra USA
Engelsksprogede film
Elin á Rógvi

Elin á Rógvi fra Tórshavn er en færøsk børnebogsforfatter, sanger, komiker og radiovært i Kringvarp Føroyas radio-børneudsendelse. Hun spillede karakteren Meyla i Lort í býin, som Barnablaðið Strok arrangerede i Nordens Hus. I forbindelse med forestillingerne Lort í býin, blev et album udgivet med titlen Lort í býin. Elin á Rógvi sang flere af sangen, enten selv eller sammen med andre og har også skrevet teksten til flere af sangene. Hun har skrevet to radio-julekalendere: Eg sá ein eingil (Jeg så en engel), der blev sendt i 2010 og Nivinaja, der blev sendt i 2014.

I 2012 modtog hun 1-årig arbejdslegat fra Mentanargrunnur Landsins, i 2014 modtog hun Barnamentanarheiðursløn Tórshavnar býráðs og i 2015 blev hun nomineret til Nordisk Råds børne- og ungdomslitteraturpris for bogen Og mamma.

Hendes forældre er Eyðun á Rógvi og Sunnevu Dalsgaard. Hun har to brødre, nu afdøde professor i jura og politiker Kári á Rógvi og Heri á Rógvi.

Udgivelser 
 2003 Dunnujól - udgivet i Mín jólabók
 2004 Dinaslangan Sissal, Gløggi Blobb,Tjarnareggið, Gamlar felgur, Emmentaler, noveller, udgivet i Mín jólabók
 2007 Mánalýsi, krimi til børn
 2007 Måneskin udgivet på dansk i Danmark
 2010 Jólastrok (CD)
 2010 Eg sá ein eingil, (Jeg så en engel) Kringvarp Føroya's radio-julekalender, Elin á Rógvi skrev. Udgivet som CD.
 2013 Sangur í mjørka, musical for børn med børnerim digtet af Hans Andrias Djurhuus. Elin vandt en konkurrence arrangerevet af Havnar Sjónleikarfelag, for at hædre den færøske digter Hans Andrias Djurhuus 130 år efter hans fødsel.
 2014 Og mamma!, børnebog
 2014 Nivinaja Kringvarp Føroya's radio-julekalender, Elin á Rógvi skrev.
 2015 Eg sá ein eingil, børnebog, baseret på Elin á Rógvis radio-julekalener med samme titel. CD med sangene fra julekalenderen blev udgivet sammen med bogen. Bókadeild Føroya Lærarafelags.

Hæder 
 2007 - Vandt 1. pris for Færøerne i en Nordisk konkurrence om den bedste børnebog, vandt for bogen Mánalýsi
 2012 - 1-årig arbejdslegat fra Mentanargrunnur Landsins
 2013 - Vandt konkurrence, som Havnar Sjónleikarfelag udskrev, om at bruge H.A. Djurhuus børnerim til en musical til børn.
 2014 - Modtog Barnamentanarheiðursløn Tórshavnar býráðs
 2015 - Sangen Myrkablátt vandt Faroese Music Awards som Årets sang. Elin skrev teksten til radio-julekalenderen Nivinaja, som blev sendt i 2014, Greta Svabo Bech synger.
 2015 - Nomineret til Nordisk Råds børne- og ungdomslitteraturpris for bogen Og mamma

Noter

Eksterne links 
 Elin á Rógvi hos FarLit 

Børnebogsforfattere fra Færøerne
Digtere fra Færøerne
Kvindelige forfattere i det 21. århundrede
Personer fra Thorshavn
Kim Larsen & Bellami

Kim Larsen & Bellami var Kim Larsens band mellem 1984 og 1992. Bandet udgav fire albums. Det blev gendannet i 2022 efter 30 års pause.

Bandet var det mest turnerende i 1980’erne og Forklædt som voksen var i 1986 det mest sælgende album, kun overgået af Larsens “Midt om Natten”.

Bellami var i perioden 1986 til 1990 danmarks mest turnerende band, hvor Danmark, Sverige, Norge og Grønland blandt andet blev besøgt.

Historie 
Kim Larsen havde ofte udtrykt ønske om at rejse landet rundt i gøglervogn, og dette ønske blev indfriet da han og Det senere Bellami, under navnet Typerne, tog på turné i 1985 med showet Cirkus Himmelblå, hvor Anne Marie Helger, Katrine Jensenius, Erik Clausen og Leif Sylvester Petersen medvirkede.. Bandet udgav i 1986 albummet Forklædt som voksen, der er blandt de bedst sælgende danske albummer nogensinde. Det indeholder hits som Jutlandia og Om lidt. Kielgasten fra 1989 med sange som Den allersidste dans og Flyvere i natten blev opført som musical på Privat Teatret i 1990.<ref name="hankat">[http://hsfo.dk/article/20151020/ARTIKLER/151029646 Ritzau:Stadig tid til en gammel hankat], Horsens Folkeblad 23. oktober 2015</ref> Albummet fra 1992 Wisdom Is Sexy, der solgte 80.000 eksemplarer, blev det sidste med denne konstellation. Anmelderne med Peter Nørgaard og Mikael Frank Møller fra Ekstra Bladet'' i spidsen gav, på basis af et internt kassettebånd med fem råmixede numre med skitsetekster, meget negativ omtale af, hvad der blev kaldt et "eksperiment", fordi numrene var mere præget af rock'n roll og elektroniske effekter end vanligt for Larsen & Bellami. Bandet blev opløst, efter at den efterfølgende tour blev en fiasko, hvor nogle koncerter måtte aflyses på grund af svigtende billetsalg. Om de aflyste koncerter udtalte Kim Larsen i 1994:

Medlemmer 
Kim Larsen – Guitar og sang
Henning Pold – Bas
Jon Pold - Bas
Hans Fagt  – Trommer
Jan Lysdahl – Trommer
Mikkel Håkonsson – Keyboard
Peter Ingemann – Keyboard
Thomas Grue – Guitar og (jingle)
Martin Finding - Guitar
Per Rasmussen – Guitar og (jingle)

Phil Barrett (Doktor Phil), Fairlight CMI og guitar

Diskografi 

 Der er ingen information tilgængelig om hitlisteplacering ved udgivelse. Da albummet blev genudgivet i 2008, opnåede det en andenplads.

Referencer 

Musikgrupper fra Danmark
Musikgrupper fra 1984
Ophørt i 1992
Longines

Longines (fransk, udtales "lɔ̃ʒin") er en virksomhed beliggende i Saint-Imier, Schweiz, der designer og producerer sofistikerede ure, der er positionerede til toppen af markedet. Longines blev grundlagt af Auguste Agassiz i 1832 og er i dag ejet af Swatch Group. Logoet for Longines er det vingede timeglas.

Historie 

Longines blev grundlagt af Auguste Agassiz (1809-1877) i 1832 ved Saint-Imier i Schweiz. Compagnie des Montres Longines Francillon SA, mere almindeligt kendt som Longines, er det ældste registrerede varemærke i verden. I årenes løb har Longines haft en tilstedeværelse i luftfartsindustrien og i timingen af sportsbegivenheder.

Eksempelvis har Longines inden for sportsverdenen indført den første timing-mekanisme automatisk udløst af en elektrisk ledning. Siden da er brandet blevet udpeget som officiel partner og tidtager af internationale forbund og prestigefyldte sportsbegivenheder over hele verden. Desuden har Longines historisk markeret sig inden for luftfart og navigation ved timing, fx gennem den første non-stop soloflyvning over Atlanten af Charles Lindbergh. Øvrige kendte personer som har båret armbåndsuret Longines er Albert Einstein, Humphrey Bogart, Billy Zane, etc.

I dag er Longines med det bevingede timeglas-logo repræsenteret i mere end 140 forskellige lande.

Urværk 
Longines designer schweizisk mekaniske urværker og quartz-urværker (batteridrevet). Disse urværker bliver teknologisk fremstillet af ETA.

Produkter

Armbåndsure 
Longines har designet følgende armbåndsure.

ELEGANCE 
 Longines DolceVita
 Longines Primaluna
 La Grande Classique de Longines
 Longines Symphonette

Watchmaking tradition 
 The Longines Master Collection
 Longines evidenza
 The Longines Saint-Imier Collection
 Conquest Classic
 The Longines Elegant Collection

Equestrian 
 The Longines Equestrian Collection

SPORT 
 HydroConquest
 Conquest

HERITAGE 
 Heritage Collection

Referencer

Eksterne henvisninger 
 Longines - Den officielle hjemmeside.

Armbåndsursproducenter fra Schweiz
Urmærker
Etableret i 1832
Fly High (album)

Fly High er det tredje studiealbum fra den danske eurodanceduo Me & My. Det blev udgivet i 26. februar 2001 og solgte 10.000 eksemplarer.

Sangen "Fly High" var den mest succesrige single fra albummet, da den toppede som #8 på Tracklisten, hvor den røg ud efter 9 uger, og den toppede som #12 på Tjeklisten.
Herefter kom "Sleeping My Day Away", der var en coverversion af D-A-Ds sang fra albummet No Fuel Left for the Pilgrims fra 1989. Den nåede #20 på Tracklisten og #17 på Tjeklisten. Den sidste single, "La La Superstar", nåede #15 på Tracklisten og #19 på Tjeklisten.

Spor 
 "Fly High" (4:29)
 "La La Superstar" (3:24)
 "Sleeping My Day Away" (4:25)
 "Can't Forget The Past (Da Dap)" (4:21)
 "Secret Garden" (3:20)
 "No Way" (3:18)
 "If I Was Your Lover" (3:08)
 "The Sweetest Melody" (3:30)
 "What Am I Gonna Do?" (3:37)
 "Take My Heart" (3:41)
 "Crazy" (4:23)
 "Fly High Goodbye" (1:43)

Japansk Version

 "Fly High"
 "Can't For Get The Past (Da Dap)" (andet mix)
 "Sleeping My Day Away"
 "La La Superstar"
 "Secret Garden"
 "No Way"
 "If I Was Your Love"
 "Sweetest Melody"
 "What Am I Gonna Do"
 "Take My Heart"
 "Crazy"
 "Fly High Goodbye"
 "Fly High" (Club Mix)
 "Fly High" (Dj Allgator Club Mix)
 "Fly High" (Ringo Brothers Remix)

Referencer

Eksterne henvisninger 
Fly High  på Discogs

Album fra 2001
Album fra Danmark
Fly High

Fly High kan referere til flere artikler:

 Flight (2009 film), en sydkoreansk film også kendt som Fly High

Musik

Albums 
 Fly High (album), et album fra 2001 af den danske duo Me & My
 Fly High (EP), en EP fra 2013 af Infinite H, eller nummeret af samme navn fra EP'en

Sange 
 "Fly High", en single fra 1972 af Bridget St John
 "Fly High" (sang), en sang fra 2000 af 2000 Ayumi Hamasaki
 "Fly High", en sang af Mad Capsule Markets fra 010
 "Fly High", en sang af Shaggy
 "Flyhigh", en sang af Soulfly fra Primitive
 "Fly High", en sang af W-inds
 "Fly High", en sang fra soundtracket fra computerspillet Salamander
 "Fly High", en sang af Me & My fra albummet albummet af samme navn
Laws of Illusion

Laws of Illusion er det det syvende album fra den canadiske sanger og sangskriver Sarah McLachlan. Det blev udgivet den 11. juni 2010 på Arista Records i USA og den 15. juni 2010 på Nettwerk i Canada. Indspilningerne foregik i Montreal og Vancouver, og albummet blev produceret af Pierre Marchand, som McLachlan har arbejdet med flere gange før.

Ifølge McLachlan var hendes oprindelige ide til albummets titel Loss and Illusion, men hun valgte Laws of Illusion, efter at Marchand havde hørt det som Laws of Illusion i stedet, da hun havde foreslået det.

Spor

Referencer 

Album fra 2010
Sarah McLachlan-album
Shine On (Sarah McLachlan album)

Shine On er det det ottende album fra den canadiske sanger og sangskriver Sarah McLachlan. Det blev udgivet den 6. maj 2014 via Verve Records. Det er blevet indspillet i Vancouver, Canada, og blev produceret Pierre Marchand, der har været hendes samarbejdspartner på adskillige albums.

Ifølge McLachlan blev albummet inspireret af hendes fars død, og hendes egen måde at sætte pris på livet.

Spor

Referencer 

Album fra 2014
Sarah McLachlan-album
Julius Jolly

Julius Jolly henviser til:

 Julius Jolly (politiker) (1823-1891) – tysk politiker
 Julius Jolly (indolog) (1849-1932) – tysk indolog
Julius Jolly (politiker)

Julius August Isaak Jolly (født 21. februar 1823 i Mannheim, død 14. oktober 1891 i Karlsruhe) var en tysk statsmand. Han var bror til Philipp von Jolly.

Jolly blev 1857 ekstraordinær professor i Heidelberg og 1861 ministerialråd i det badenske indenrigsministerium samt tillige universitetets repræsentant i første kammer. Han hørte til det nationalliberale parti og fulgte 1863 storhertugen til fyrstemødet i Frankfurt, hvor han affattede dennes erklæringer imod den stortyske politik. Da Baden juni 1866 stillede sig på Østrigs side, tog Jolly afsked, men blev en måned senere, efter Preussens sejr, indenrigsminister og februar 1868 desuden førsteminister. Som sådan gennemførte han den nye folkeskolelov, borgerligt ægteskab, ændringer i forfatningen og 1870 Badens indtrædelse i det nye tyske rige samt ledede derefter "Kulturkampen" imod det romersk-katolske præsteskab. September 1876 afgik han fra regeringen og blev præsident i overregnskabsretten. 1871—76 var han tillige medlem af det tyske forbundsråd.

Kilder 

 

Politikere fra Tyskland
Ansatte ved Heidelbergs Universitet
Tyskere i 1800-tallet
Personer fra Mannheim
Natura 2000-område nr. 75 Harrild Hede, Ulvemosen og heder i Nørlund Plantage

Natura 2000-område nr. 75 Harrild Hede, Ulvemosen og heder i Nørlund Plantage  er et habitatområde (H64), ligger vest for israndslinjen, med hovedparten i Ikast-Brande Kommune og en lille del i Herning Kommune. Habitatoprådet Harrild Hede, Ulvemosen og Nørlund Plantage har et areal på i alt 2349 ha. hvoraf 2.232 ha er statsejet.
Området omfatter både bakkeøer og smeltevandssletter og flere steder er der præg af sandflugt og der er flere markante indlandsklitter. Det er et naturligt næringsfattigt naturområde med oprindelig natur i form af højmoser, indlandsklitter, småsøer, nedskårne kløfter med vandløb, hængesæk og tørvelavninger. Store arealer består af vidtstrakte hedearealer gennemskåret af vandløbene Kvindebækken, Hallundbæk og Holtum Å. Arealet er fordelt med 9 ha sø, 218,5 ha mose, 2,6 ha fersk eng, 957 ha skov og 899 ha tør hede. Resten af arealet består af agerjord, bebyggelse m.m. I Natura 2000-området er der 11,6 km vandløb.

Fredning 
3 områder på i alt 910 ha af Harrild Hede blev fredet i 1934 og 1954. I 1948 overtog staten den fredede hede. En af grundene til at frede heden, var for at beskytte en bestand af urfugle. Det lykkedes ikke og i dag er urfuglen uddød i Danmark..

Videre forløb 
Natura 2000-planen er vedtaget i 2011, hvorefter kommunalbestyrelserne og Naturstyrelsen skal udarbejde bindende handleplaner, som skal sikre gennemførelsen af planen. Videre forsættes arbejdet efter basisanalysen for planperioden 2016-21.

Natura 2000-området ligger i Ikast-Brande- og Herning Kommune, og naturplanen koordineres med vandplanen for 1.8 Hovedvandopland Ringkøbing Fjord.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Om naturplanen  på Naturstyrelsens websider
 Naturplanen
 Basisanalysen 2007
 Forslag til naturplan 2016-21
 Basisanalysen 2016-21

Natura 2000-planer
Lokaliteter i Ikast-Brande Kommune
Lokaliteter i Herning Kommune
EU-habitatområder i Danmark
Á Steig

á Steig er et sted i bygden Sandavágur på Vágar i det vestlige Færøerne, hvor kongsfæstegården Steigargarður lå. Den var 1555-1816 embedsgård for de af kongen udnævnte lagmænd på Færøerne. Ejendommen overgik til privateje i 1822.

Stedet har givet navn til slægten á Steig, som politikeren Bárður á Steig Nielsen tilhører.

Færøernes geografi
Vágar
Nedlagte bygninger, konstruktioner og anlæg
Legoland Shanghai

Legoland Shanghai er en kommende  forlystelsespark, der bliver Kinas første legoland. Parken bliver lige som Legoland i Billund og er planlagt til at ligge ved Shanghai i Kina. Parken forventedes først at åbne i 2022, men forventes  at åbne i 2024.

Referencer 

Forlystelsesparker i Kina
Shanghai
The Burning Heart

The Burning Heart er det fjerde studiealbum fra det svenske rockband Takida. Albummet kom ind på den svenske albumhitliste d. 5. august 2011 og toppede d. 12. august 2011. Den 27. januar 2012 havde albummet været på listen i 26 uger. Albummet solgte guld i Sverige. Singlen "You Learn" solgte tredobbelt platin i Sverige.

Spor 
 "Haven Stay"
 "Willow And Dead"
 "In The Water"
 "Was It I?"
 "Fire Away"
 "The Artist"
 "Ending Is Love"
 "The Fear "
 "The Burning Heart "
 "Silence Calls (You and I)"
 "It's My Life"
 "You Learn"

Referencer

Eksterne henvisninger 
 The Burning Heart på Discogs

Album fra 2011
Takida-album
Ford Mondeo (1996)

Ford Mondeo er en stor mellemklassebil produceret af Ford Motor Company. Denne artikel omhandler den anden modelgeneration, som har den interne typekode BAP/BFP/BNP, og som blev produceret i årene 1996 til 2000.

Historie 
Modellen, som gik i produktion i august 1996, og som kom ud til forhandlerne i november måned samme år, var i princippet blot en kraftigt faceliftet udgave af første generation. Alligevel blev Mondeo '97 indført af Ford som anden generation og herefter bygget frem til september 2000.

Kølergrillen var nu ellipseformet, og forlygterne var buede og blev placeret højere. Disse modifikationer medførte også strukturelle ændringer, hvilket nødvenddigjorde nye kollisionstests. Teknikken og motorerne var overtaget næsten uændret fra forgængeren, dog fandtes der ikke længere nogen version med firehjulstræk. Fortil havde Mondeo '97 indvendigt ventilerede skivebremser og bagtil enten tromlebremser eller ind- eller udvendigt ventilerede skivebremser.

Fra maj 1998 fik Mondeo forbedrede materialer i interiøret og yderligere mindre tekniske ændringer, blandt andet i udstødningssystemet. Samtidig blev modelserien udvidet med en coupéudgave solgt under navnet Ford Cougar.

Da Ford Scorpio blev taget ud af produktion i december 1998, overtog Mondeo rollen som den største almindelige personbil i Fords europæiske modelprogram.

Udstyrsvarianterne var i starten de samme som hos forgængeren, men fik senere nye betegnelser:
 Ambiente (grundudstyr)
 Trend (med ekstraudstyr)
 Festival (specialmodel)
 Futura (specialmodel)
 Ghia (topmodel)

Mondeo '97 fandtes i flere specialmodeller end forgængeren. I 1999 kom der en effektøget sportsversion af Duratec V6-motoren med 151 kW (205 hk).

I oktober 2000 kom en helt nyudviklet efterfølger på markedet.

Tekniske data

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Mondeo i årgangene 1993 til 2000 klassificeret som følger:
 1999: Mindst 40 % bedre end middelbilen
 2001: Mindst 20 % bedre end middelbilen
 2003: Mindst 15 % bedre end middelbilen
 2005: Mindst 15 % bedre end middelbilen
 2007: Som middelbilen
 2009: Som middelbilen
 2011: Som middelbilen
 2013: Som middelbilen
 2015: Mindst 20 % dårligere end middelbilen
 2017: Mindst 20 % bedre end middelbilen

Referencer

Litteratur 
 Automobil Revue. Katalog 1997 og 2000 (på tysk og fransk).
 Ford Mondeo instruktionsbog. Ford Motor Company A/S, Serviceafdelingen, marts 1998. Kodenr. CG 1387 03/98 da.
 Ford Mondeo supplement til instruktionsbog. Ford Motor Company A/S, Serviceafdelingen, maj 1998. Kodenr. CG 3319 da 05/98.
 Ford Mondeo instruktionsbog. Ford Motor Company A/S, Serviceafdelingen, marts 2000. Kodenr. CG 3303da 03/2000.

Eksterne henvisninger 

 

1996
Store mellemklassebiler
Stationcars
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Henrik Birkvig

Henrik Birkvig (født 11. november 1955) er en dansk grafiker, faglitterær forfatter og uddannelsesleder ved Danmarks Medie- og Journalisthøjskole. Birkvig har udgivet flere publikationer som enten forfatter eller medforfatter ved Forlaget Grafisk Litteratur. Uddannet som grafisk designer fra Den Grafiske Højskole i 1982, derudover tog han i 2009 en Master of Design på Arkitektskolen.

Eksterne henvisninger 
 Henrik Birkvig, Danmarks Medie- og Journalisthøjskole

Grafikere fra Danmark
Faglitterære forfattere fra Danmark
Personer i Kraks Blå Bog